Възглавница за кърмене MATEA, регулируема с 3 нива, с лумбална опора за кръста – 4 цвята
Кърменето е най-добрият старт в живота на всяко бебе, МАТЕА пък е най-добрия помощник на кърмещата майка. Ако след всяко хранене на бебето, усещаш напрежение във врата или раменете, болки в кръста и умора в тялото, то проблемът вероятно не е в теб , а в позицията на тялото ти, докато бебето суче. Повечето възглавници за кърмене решават половината от проблема — повдигат бебето, но не се съобразяват с твоя ръст. Резултатът е същият компромис под друга форма: или бебето е твърде ниско, или ти пак се навеждаш. Често проблемите при кърмене — болезнена захапка, дискомфорт, дори намаляло мляко — не идват от самото кърмене, а от позицията на засукване. А, тя от своя страна зависи пряко от това как е позиционирано тялото на бебето , спрямо тялото на майката. Малко разминаване в височината или ъгъла е достатъчно, за да направи захапката плитка и неефективна — колкото и добре да го „правиш“ технически и оттам да се появят неочаквани проблеми, които са свързани и с физически дискомфорт. Изводът… имаш нужда от правилна опора, но не всяка е такава. Сгушени вярваме, че MATEA е правилната! Защо ли? Защото няколко детайла, я правят различна от всички останали. С-образна форма, която повдига бебето до гърдите ти, вместо да те кара да се навеждаш надолуи три слоя, които се нагласят, според твоя ръст и възраст на бебето, а не според среден статистически размер. Освен това, можеш да я фиксираш стабилно около кръста ти с помощта на регулируем колан. А, за максимален комфорт, платка за лумбална опора подкрепя гърба ти! Правилната подкрепа за теб и за твоето бебе! Без компромис от раждането до последния ден на кърменето. MATEA изглежда просто на пръв поглед — възглавница във формата на буквата „С“. Но тази форма е решението на конкретен проблем. С-образната извивка прегръща кръста ти, вместо просто да лежи пред теб и точно затова бебето остава на нивото на гърдата, а не ти да се навеждаш надолу до нивото на бебето. Тази малка разлика в геометрията е тази, която в крайна сметка спестява часове напрежение в рамене, гръб и врат, особено през първите месеци, когато храненията са изключително чести и дълги. Освен това, така се получава пълна поддръжка за цялото тяло на бебето – от главата до петите, вместо да трябва постоянно да го наместваш. Зад формата не стои случайна идея, а наблюдение на реални случаи — MATEA е създадена с прякото участие на прекрасната Ася Демирева, сертифициран консултант по кърмене (IBCLC) и лекарски асистент, която след години ежедневна практика с майки с бебета, предлага наистина работещо решение. Какво прави МАТЕА толкова добра? MATEA не е с еднаква твърдост за всички етапи от развитието на бебето — тя расте заедно с него и се променя, чрез три отделни слоя, всеки решаващ различен проблем: Новороденото бебе не е просто умален модел на дете. То има специфични нужди. 0-3 месеца — мемори пяна: в тази възраст бебето все още няма стабилен контрол над главичката си и тялото си, затова слоят трябва буквално да го „хване“ — да го задържи неподвижно, без излишен натиск. Мемори пяната изпълнява точно тази роля и позволява на бебето да стои в безопасна позиция, докато се учи да суче. Етапът, в които бебето започва да осъзнава тялото си и се учи да го контролира, има нужда от по-стабилна основа. 3-6 месеца — полиуретанова пяна: щом бебето вече държи главата си по-уверено, омекотяването може да отстъпи място на малко по-солидна поддръжка. След 6тия месец, бебетата вече се нуждаят от пространство: 6+ месеца — силиконизирани топчета: за по-голямото бебе, което сяда самò или се движи повече по време на хранене, топчетата предлагат по-мека, по-гъвкава опора, която е в унисон с нуждите на растящото кърмаче. Това регулиране на височината е разковничето, защо това не е просто поредната възглавница за кърмене, а истинско бижу! Какво реално можеш да очакваш, когато започнеш да ползваш МАТЕА „Бебето непрекъснато се смъква от възглавницата“ → С-образната форма и регулируемият колан с лесна закопчалка държат възглавницата стабилно на кръста ти. По този начин, бебето е със стабилна опора през цялото време, докато суче. „Болят ме кръстът и раменете при всяко хранене“ → Позицията корем до корем и опората за ръцете разпределят тежестта различно . А, повдигането на бебето до гърдите, елиминира напрежението в гръбнака. „Главичката му увисва настрани, докато суче“ → Формата на МАТЕА поддържа главата и гръбначния стълб на една линия, като главичката е над нивото на стомаха. „Само за кърмене ли се ползва или и при хранене с шише?“ → МАТЕА работи еднакво добре и при кърмене, и при хранене с шише. Освен това, може да служи, като опора при сядане или почивка на бебето. „Ще се смачка ли след няколко месеца употреба?“ → Материалите са подбрани да пазят формата си дълготрайно, а не да омекват безвъзвратно с времето. „Ако бебето повърне върху възглавницата, какво да правя?“ – калъфът е с цип и се маха лесно за пране — 30°C, деликатна програма. Самото ядро с пяната не се пере, затова протектор отгоре е добра инвестиция. „Детето ми е с чувствителна кожа!“Хипоалергенни материали, сертифицирани по OEKO-TEX®, за спокойствие, че всичко, което докосва кожата на бебето, е безопасно. „Имам гръбначно изкривяване!“ – МАТЕА позволява на майката да седи изправена, което е съществено за здравето на гръбнака. Технически специфики Размери Дължина 58 см / Ширина 25 см / Височина 20 см Максимална обиколка на колана 140 см Тегло 1,2 кг Външен калъф 100% полиестер/ликра Вътрешен калъф 100% памук, сертификат OEKO-TEX® Пълнеж Мемори пяна, полиуретанова пяна, силиконизирани топчета — сертификат OEKO-TEX® Произход България Поддръжка Калъф — пране на 30°C, деликатна програма. Ядрото и пяната не се перат В Сгушени вярваме, че удобството на майката не е лукс — то е условие бебето да получи спокойно и пълноценно хранене. MATEA носи тази философия в самата си форма: тя не иска майката да се приспособи към продукта, а продуктът да се приспособи към нея. Това и причината Сгушени да стане дом на МАТЕА. Съветът на Сгушени: Смяната между слоевете не е задължителна на точен ден — гледайте бебето, не календара. Наблюбавайте го и когато забележите, че вече не застава съвсем естествено върху възглавницата, пробвайте със следващата степен. И не забравяйте протектор върху възглавницата , ако нямате резервен калъф. Често задавани въпроси От кой месец може да се използва MATEA? Още от раждането — горният слой с мемори пяна е проектиран специално за новородени до 3 месеца. Подходяща ли е MATEA за кърмене с шише? Да — адаптивният дизайн осигурява опора и при хранене с шише, не само при кърмене. Може ли MATEA да се използва след като спра да кърмя? Да — възглавницата продължава да служи, като опора при сядане или почивка на бебето и след периода на активно кърмене. Ще ми стане ли, ако съм по-висока или по-ниска от средното? Да! Точно затова MATEA има три регулируеми слоя — височината ѝ се нагласява спрямо твоя ръст, а не ти да се нагаждаш към стандартен размер. С МАТЕА инвестирате в успешно кърмене , здрав гръб и щастливо бебе!